Sunset TeePee Retreat | LekkeSlaap
Sunset TeePee Retreat is in Mosselbaai, 'n klein kusdorpie op die alombekende Tuinroete. Dié tipi-oord is ver van dit waaraan 'n mens gewoond is en bied die perfekte ligging vir voortreflike sonsondergange en uitmuntende sterrekykgeleenthede.
Verblyf word in 6 tipi-tente en 3 selfsorgeenhede met slaapplek vir 2 tot 4 gaste aangebied.
Elke tipi het 'n privaat toilet, warmwaterstort en 'n volledig toegeruste kombuisie. Daar is slaapplek vir 2 volwassenes in elkeen. 'n Gemeenskaplike yskas is by ontvangs beskikbaar. Die tipi's het pragtige matvloere, warm en gemaklike beddens met katoenlakens, en warm komberse vir die koue winteraande.
Al die tipi's is met paadjies verbind en sigbaar, maar daar is steeds oorgenoeg ruimte en privaatheid tussen hulle. Daar is geen elektrisiteit in die tipi's nie, maar elkeen word deur sonkrag, kerse en lanterns belig. Elke tipi het privaat braaigeriewe.
Dié betowerende kampeerterrein is die ideale plek vir die avontuurlustige reisiger en groepe, asook familiereünies, volmaanseremonies, slypskole en ander oornaggeleenthede - vir diegene wat op soek is na 'n unieke verblyfervaring.
4.7 uit 5van 19 resensies vir Sunset TeePee Retreat
Plot 32, Nagtegaalstraat, Alwyndal, Mosselbaai, 6500, Wes-Kaap
Gaste dink Sunset TeePee Retreat het ’n uitstekende ligging